Alfred Biolek
Den Alfred Franz Maria Biolek (dacks just Bio genannt), gebuer den 10. Juli 1934 zu Fryštát, deemools an der Tschechoslowakei, a gestuerwen den 23. Juli 2021 zu Köln, war en däitsche Jurist, Televisiounsmoderator a -produzent, Talkmaster, Entertainer a Kachbuchauteur.

1971/72 huet hie mat de brittesche Komiker Monty Python eng däitschsproocheg Versioun vun hirem Monty Python's Flying Circus opgeholl. Vun 1974 un huet hien d'Samsdesowessendung Am laufenden Band mam Rudi Carrell produzéiert.

Hie war ee vun den éischten, deen op der däitscher Tëlee Talkshowe gemaach huet, a gouf vum Enn vun den 1970er-Jore u mat Emissioune wéi Bio's Bahnhof, Boulevard Bio a mat der Kachemissioun alfredissimo! bekannt.

Literatur (Auswiel) 
 Norbert Thomas: Alfred Biolek und sein Bahnhof. C. Bertelsmann Verlag, München 1982, ISBN 3-570-01863-6.
 Lukas Bernhardt: Alfred Biolek. Szenenwechsel: Vom Fernsehmacher zum Fernsehstar. Eine Biographie. Dirk Lehrach Verlag, Düsseldorf 2000, ISBN 3-9806151-4-6.

Um Spaweck 

 "Der Zauber der zwanglosen Plauderei.", Noruff, Spiegel Online, 23. Juli 2021

Däitsch Juristen
Däitsch Entertainer
Televisiounsmoderateuren
Talkmasteren
Grosses Bundesverdienstkreuz
Grimme-Präis
Gebuer 1934
Gestuerwen 2021